b'\n_START_ARTICLE_\nRollo Beck\n_START_PARAGRAPH_\nRollo Howard Beck (1870\xe2\x80\x931950) oli yhdysvaltalainen ornitologi, joka ker\xc3\xa4si n\xc3\xa4ytteit\xc3\xa4 luonnontieteellisille museoille. H\xc3\xa4n aloitti ker\xc3\xa4\xc3\xa4m\xc3\xa4ll\xc3\xa4 Kalifornian lintuja, ja vuonna 1897 h\xc3\xa4n p\xc3\xa4\xc3\xa4si ensimm\xc3\xa4ist\xc3\xa4 kertaa mukaan tutkimusretkelle Gal\xc3\xa1pagossaarille, minne h\xc3\xa4n teki 1900-luvun alussa kolme muuta matkaa. N\xc3\xa4iden j\xc3\xa4lkeen h\xc3\xa4n sai rahoitusta vain lyhyemmille matkoille, jotka suuntautuivat Meksikoon, Costa Ricaan ja Alaskaan. Vuosina 1912\xe2\x80\x931929 oli j\xc3\xa4lleen Etel\xc3\xa4-Amerikan ja Tyynenmeren saarien vuoro. Uransa viimeisten 20 vuoden aikana 1929\xe2\x80\x931950 Beck asui Kaliforniassa maatilallaan, mutta ker\xc3\xa4ili ja nylki edelleen paikallisia lintuja. H\xc3\xa4n oli erityisen kiinnostunut kurppeloista._NEWLINE_Beckill\xc3\xa4 ei ollut muodollista koulutusta, mutta h\xc3\xa4n ker\xc3\xa4si uskomattomia m\xc3\xa4\xc3\xa4ri\xc3\xa4 n\xc3\xa4ytteit\xc3\xa4. Beckin retkikunta ker\xc3\xa4si Gal\xc3\xa1pagossaarilta vuosina 1901 ja 1905 yli 76\xc2\xa0000 n\xc3\xa4ytteen kokoelman.'